Diari Oficial de la Generalitat Valenciana


Sumari del DOGV 9605, del 29-05-2023 (2023/5696)

Extracte de la Resolució de 22 de maig de 2023, del director general de LABORA Servei Valencià d'Ocupació i Formació, per la qual s'aprova la convocatòria per a la concessió de beques i ajudes per a les persones treballadores desocupades que participen en accions formatives finançades en el marc de l'oferta formativa de LABORA, Servei Valencià d'Ocupació i Formació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9605

Data del DOGV
:   29-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/5696


Data del document
:   22-05-2023

Organisme emissor
:   Labora, Servici Valencià d'Ocupació i Formació

Tipus de document
:   Extracte

Anàlisi jurídica

 Descriptors 

:   * Labora, Servici Valencià d'Ocupació i Formació

Extracte de la Resolució de 22 de maig de 2023, del director general de LABORA Servei Valencià d'Ocupació i Formació, per la qual s'aprova la convocatòria per a la concessió de beques i ajudes per a les persones treballadores desocupades que participen en accions formatives finançades en el marc de l'oferta formativa de LABORA, Servei Valencià d'Ocupació i Formació. [2023/5696]  
   
  
BDNS (identif.): 696952.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/696952)  
  
Primer. Objecte i indicació de les bases reguladores  
La convocatòria a la qual es refereix aquest extracte té per objecte establir en l'àmbit de la Comunitat Valenciana els aspectes corresponents a la sol·licitud, tramitació i pagament de les ajudes destinades a les persones treballadores desocupades que participen en les accions formatives finançades per LABORA, Servei Valencià d'Ocupació i Formació, de conformitat amb el que es preveu en les bases reguladores d'aquestes ajudes, incloses en l'Ordre TMS/368/2019, de 28 de març, per la qual es desplega el Reial decret 694/2017, de 3 de juliol, pel qual es desplega la Llei 30/2015, de 9 de setembre, reguladora del sistema de Formació Professional per a l'ocupació en l'àmbit laboral, en relació amb l'oferta formativa de les administracions competents i el seu finançament, i s'estableixen les bases reguladores per a la concessió de subvencions públiques destinades al seu finançament i l'Ordre EFP/942/2022, de 23 de setembre, per la qual es regula l'oferta formativa del sistema de Formació Professional en l'àmbit laboral associada al Catàleg Nacional de Qualificacions Professionals efectuada per les administracions competents, s'estableixen les bases reguladores així com les condicions per al seu finançament.  
  
Segon. Persones beneficiàries  
Serà beneficiari de les ajudes i beques regulades en la present resolució l'alumnat desocupat que participe en les accions formatives indicades en la convocatòria.  
  
Tercer. Tipologia de les ajudes  
1. Beca per discapacitat.  
2. Ajudes de transport, manutenció i allotjament.  
3. Ajudes en concepte de la participació de dones víctimes de violència de gènere en les accions formatives.  
  
Quart. Quantia  
Amb càrrec a la línia de subvenció S8005000 del capítol IV del subprograma 322.52 del pressupost de LABORA Servei Valencià d'Ocupació i Formació per a l'exercici 2023, es destina un import global màxim de 5.840.000 euros per a atendre les sol·licituds d'ajudes i beques efectuades per l'alumnat desocupat a l'empara de la convocatòria a la qual es refereix el present extracte que es finançaran:  
- Amb fons finalistes del Ministeri de Treball i Economia Social, per a atendre les sol·licituds de les beques i ajudes a l'alumnat desocupat que participe en la formació vinculada al Catàleg d'especialitats formatives de l'àmbit laboral i no dirigides a l'obtenció de certificats de professionalitat i la formació amb compromisos de contractació per un import d'1.465.000 euros.  
- Amb fons del Ministeri d'Educació i Formació Professional, per a atendre les sol·licituds de les beques i ajudes a l'alumnat desocupat que participe en la formació vinculada al desenvolupament de les accions formatives en l'àmbit de la Formació Professional per a l'ocupació vinculada al Catàleg Nacional de Qualificacions Professionals i dirigida a l'obtenció de certificats de professionalitat i en especialitats corresponents a idiomes per un import de 4.375.000 euros.  
Cinqué. Termini de sol·licitud  
L'alumnat desocupat participant en accions formatives desenvolupades amb càrrec a l'exercici pressupostari 2022, que tinguen com a data prevista de finalització després del 31 d'octubre de 2022, o el dret a l'ajuda d'aquestes accions puga generar-se amb posterioritat a aquesta data, a conseqüència de la realització del mòdul de PPNL/FCT o PNL, haurà de presentar les sol·licituds en el termini d'un mes a comptar des de l'endemà de la publicació en el DOGV de la resolució a la qual es refereix el present extracte o a comptar des del dia que es produïsca la incorporació de l'alumnat al curs o a l'esmentat mòdul de PPNL/FCT, si fora posterior.  
  
En el cas de l'alumnat desocupat participant en accions formatives desenvolupades amb càrrec a l'exercici pressupostari 2023, que tinguen com a data prevista de finalització abans del 31 d'octubre de 2023, el termini de presentació de les sol·licituds s'iniciarà el primer dia de l'acció formativa i conclourà el dia de la finalització o serà d'un mes des de la publicació de la resolució a la qual es refereix el present extracte en el DOGV, si fora posterior. Així mateix, si el dret a l'ajuda pot generar-se amb posterioritat, a conseqüència de la realització del mòdul de PPNL/FCT, només en relació amb aquest període, el termini d'un mes es comptarà des de la data d'incorporació de l'alumnat a aquesta ajuda.  
  
  
València, 22 de maig de 2023. El director general de LABORA Servei Valencià d'Ocupació i Formació: Enric Nomdedéu i Biosca.